Ще се върне ли форматът Г-8 с участието на Русия? - Свят - DarikNews.bg
21 август 2019 08:21
Президентът на Франция Еманюел Макрон подкрепя американския си колега Доналд Тръмп в неговия стремеж за връщане към формата Г-8 с участието на Русия. Това предаде агенция ТАСС, като се позова на телевизия Си Ен Ен, която цитира източник от администрацията на Тръмп.
Според Си Ен Ен лидерите на САЩ и Франция са провели във вторник вечерта телефонен разговор, по време на който са изразили съгласие, че участие на Русия в срещата на върха на "Голямата седморка" (Г-7) през 2020 г. би било целесъобразно.
Според източника на Си Ен Ен Макрон предложил Русия да бъде поканена през 2020 г.
Американската телевизия отбелязва, че Тръмп планира да обсъди идеята за връщане към формата Г-8 на предстоящата среща на групата на седемте най-развити индустриално страни в света в Биариц, Франция, от 24 до 26 август.